  Майя Бывальцева 24-тӥ шуркынмонлы Удмуртиын коронавирус инфекциен черлан 162 выль учыръёсты пусйизы. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Выль висисьёсты пусйизы: Ижкарын – 96 адями, Сарапулын, Глазкарын – быдэн укмыс, Эгра ёросын – куать, Можгаын, Воткаын, Дэри ёросын – быдэн вить, Кез, Грак, Яр ёросъёсын – быдэн ньыль, Сарапул, Вавож, Алнаш, Глаз ёросъёсын – быдэн кык, Ува, Юкаменск, Пичи Пурга, Балезино ёросъёсын – быдэн одӥг. Эшшо 102 адями висёнэз вормиз. Куинь мурт улонысь кошкиз – 65 аресъем воргорон но 83 но 85 аресъем кышномуртъёс Туннэ нуналлы Удмуртиын выль коронавирус инфекциен черлан 12 сюрс 517 учыр лабораториосын зэматэмын. 9 сюрс 985 адями йӧназ, 210 мурт кулӥз. Та дыре 176 висисьёслэн тазалыксы секыт лыдъяське. Оглом элькунын коронавируслы 626 сюрс 4 эскеронъёс ортчытӥзы, берло нуналэ – 2 сюрс 84.  Тегъёс: Тазалык Ижкар висён Удмуртия коронавирус  